CELEX: 62015TN0076
Language: da
Date: 2015-02-18 00:00:00
Title: Sag T-76/15: Sag anlagt den 18. februar 2015 — KENUP Foundation m.fl. mod EIT

4.5.2015   
            
            
               DA
            
            
               Den Europæiske Unions Tidende
            
            
               C 146/40
            
         Sag anlagt den 18. februar 2015 — KENUP Foundation m.fl. mod EIT
   (Sag T-76/15)
   (2015/C 146/54)
   Processprog: engelsk
   
      Parter
   
   
      Sagsøgere: KENUP Foundation (Kalkara, Malta), Candena GmbH (Lüneburg, Tyskland), Center odličnosti za biosenzoriko, instrumentacijo in procesno kontrolo (CO BIK) (Ajdovščina, Slovenien), Evotec AG (Hamburg, Tyskland) (ved advokaterne U. Soltész, C. Wagner og H. Weiß)
   
      Sagsøgt: Det Europæiske Institut for Innovation og Teknologi (EIT)
   
      Sagsøgernes påstande
   
   
               —
            
            
               Det Europæiske Institut for Innovation og Teknologis afgørelser af 9. december 2014 om udpegning af videns- og innovationsfællesskaberne (02008.EIT.2014.I.EIT.GB) og om afvisning af KENUP’s forslag, som meddelt ved skrivelse af 10. december 2014 (012234.EIT.D.2014.MK), annulleres.
            
         
               —
            
            
               EIT tilpligtes at betale sagsøgernes omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført ni anbringender.
   
               1.
            
            
               Med det første anbringende gøres det gældende, at de anfægtede afgørelser om afvisning af KENUP’s forslag ikke blev truffet af det kompetente EU-organ.
            
         
               2.
            
            
               Med det andet anbringende gøres det gældende, at EIT undlod at følge den gældende udvælgelsesprocedure ved vedtagelsen af de anfægtede afgørelser.
            
         
               3.
            
            
               Med det tredje anbringende gøres det gældende, at EIT undlod at give en begrundelse ved ikke at underrette sagsøgerne om afgørelsen om udpegningen.
            
         
               4.
            
            
               Med det fjerde anbringende gøres det gældende, at den vurdering af KENUP’s forslag, der blev gennemført af EIT’s eksterne eksperter, tilsidesætter ligebehandlingsprincippet.
            
         
               5.
            
            
               Med det femte anbringende gøres det gældende, at den vurdering af KENUP’s forslag, der blev gennemført af EIT’s eksterne eksperter, tilsidesætter gennemsigtighedsprincippet og begrundelsespligten.
            
         
               6.
            
            
               Med det sjette anbringende gøres det gældende, at den vurdering af KENUP’s forslag, der blev gennemført af EIT’s eksterne eksperter, tilsidesætter bestemmelserne om etisk gennemgang i forordningen om deltagelse i Horisont 2020.
            
         
               7.
            
            
               Med det syvende anbringende gøres det gældende, at den vurdering af KENUP’s forslag, der blev gennemført af EIT’s eksterne eksperter, rummer åbenbare fejl i bedømmelsen af forslaget.
            
         
               8.
            
            
               Med det ottende anbringende gøres det gældende, at EIT’s bestyrelses eksperter og medlemmer, der var involveret i den udvælgelsesprocedure, som førte til de anfægtede afgørelser, var i en position, der bragte deres interesser i konflikt med Den Europæiske Unions interesser.
            
         
               9.
            
            
               Med det niende anbringende gøres det gældende, at EIT’s 2014-indkaldelse til videns- og innovationsfællesskaber (VIF'er) tilsidesætter de procedureregler, der regulerer udvælgelsesproceduren for VIF'er.